Diari Oficial de la Generalitat Valenciana


Sumari del DOGV 8295, del 15-05-2018 (2018/4710)

RESOLUCIÓ de 3 de maig de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola, en el procés selectiu convocat per Ordre 22/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i torn de persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4710


Data del document
:   03-05-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 3 de maig de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola, en el procés selectiu convocat per Ordre 22/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i torn de persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat. [2018/4710]  
Vista la proposta de la Direcció General de Funció Pública i de conformitat amb el que disposa la base 7.7 de l'Ordre 22/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i torn de persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat, amb caràcter previ a la realització de les proves de la fase d'oposició, els aspirants que no tinguen la nacionalitat espanyola i, del seu origen no es desprenga el coneixement del castellà, hauran de realitzar una prova de coneixement de castellà, resolc:  
  
  
Primer  
El dia 8 de febrer de 2018 es publicaren per la Resolució de 24 de gener de 2018, de la Conselleria de Justícia, Administració Pública, Reformes Democràtiques i Llibertats Públiques, les llistes provisionals de la convocatòria d'accés al cos auxiliar de l'administració, escala auxiliar de gestió, C2-01-01, sector administració general, torn d'accés lliure i torn de persones amb diversitat funcional, convocatòria 9/16, corresponent a l'oferta d'ocupació pública de 2016 per al personal de l'Administració de la Generalitat.  
  
Segon  
Els aspirants que no tinguen la nacionalitat espanyola i, del seu origen no es desprenga el coneixement del castellà, hauran de realitzar una prova de coneixement de castellà, que es realitzarà el dia 18 de maig de 2018 (divendres) a les 10.00 hores la ciutat administrativa 9 d'Octubre, torre 4, planta 3a., i que es detallen en l'annex I.  
  
Tercer  
Les proves constaran dels exercicis següents:  
Examen escrit. Constarà de dos parts:  
1) Prova de gramàtica i lèxic. Dictat. Temps màxim de duració: 60 minuts.  
2) Lectura d'un text literari del segle XX: respondre a preguntes de comprensió i vocabulari. Temps màxim de duració: 60 minuts.  
  
  
Examen oral.  
1) Lectura, resum i opinió d'un text periodístic.  
2) Debat amb el tribunal sobre un tema relacionat amb el text llegit. Temps màxim de duració 15 minuts.  
  
Quart  
La prova que serà realitzada i avaluada pels professors de l'Escola Oficial d'Idiomes, es qualificarà d'apte o no apte. Caldrà obtindre la valoració d'apte per a passar a realitzar la prova de la fase d'oposició. Les qualificacions es publicaran en la pàgina web de la Generalitat.  
  
Cinqué  
Contra la present resolució, que posa fi a la via administrativa, la persona interessada podrà interposar recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la seua notificació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que la persona interessada puga exercitar, si és el cas, qualsevol altre que estime procedent.  
  
  
València, 3 de maig de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
  
ANNEX I  
Aspirants que han de realitzar la prova de castellà  
  
DNI Cognom Nom  
65619114 BROCCHIERI MAXI  
81024924 FAVARIO REMI  
89601702 TESOLIN ANDREA